Lacul Aluniş din Sovata s-a redeschis / Sunt acum 20 de grade la suprafaţă şi 30 de grade la adâncimea de un metru / Lacul Ursu, cel mai mare lac helioterm din Europa, se va redeschide în iunie
Primii turişti au şi făcut baie la finalul săptămânii trecute, lacul fiind deschis zilnic de la ora 9.00 până la ora 17.00. Temperatura apei ajunge până la aproximativ 33 de grade la suprafaţă vara, în acest moment fiind 20 de grade la suprafaţă şi 30 de grade la adâncimea de un metru, anunță Agenția de presă Rador, care citează Radio Târgu Mureș.
Preţul unui bilet se ridică la 40 de lei pentru adulţi, spune Robert Fulop, director complex agrement: „Anul trecut la ștrandul de la lacul Aluniș am avut un număr de intrări de 9.500 de persoane. Sperăm ca și anul acesta măcar atâți vizitatori să avem. Anul acesta un bilet pentru un adult costă 40 lei, pentru un pensionar sau copil 30 de lei, iar șezlongul se poate închiria la 35 lei”.
Turiştii sunt încântaţi atât de staţiunea în sine, cât şi de baia în Lacul Aluniş:
Lacul Aluniş, al doilea ca mărime din stațiune, are o suprafaţă de aproximativ 5000 de mp.
Lacul Ursu din Sovata, cel mai mare lac helioterm din Europa, se va redeschide în cursul lunii iunie.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank